KOMISSION ASETUS (ETY) N:o 2776/88, annettu 7 päivänä syyskuuta 1988, tiedoista, jotka jäsenvaltioiden on toimitettava Euroopan maatalouden ohjaus- ja tukirahaston (EMOTR) tukiosastosta rahoitettavien menojen kirjaamista varten



Virallinen lehti nro L 249 , 08/09/1988 s. 0009 - 0012

Suomenk. erityispainos Alue 3 Nide 27 s. 0147

Ruotsink. erityispainos Alue 3 Nide 27 s. 0147



KOMISSION ASETUS (ETY) N:o 2776/88, annettu 7 päivänä syyskuuta 1988, tiedoista, jotka jäsenvaltioiden on toimitettava Euroopan maatalouden ohjaus- ja tukirahaston (EMOTR) tukiosastosta rahoitettavien menojen kirjaamista varten EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon neuvoston yhteisen maatalouspolitiikan rahoituksesta 21 päivänä huhtikuuta 1970 antaman asetuksen (ETY) N:o 729/70(1), sellaisena kuin se on viimeksi muutettuna asetuksella (ETY) N:o 2048/88(2), ja erityisesti sen 4 ja 5 artiklan, sekä katsoo, että neuvoston asetuksen (ETY) N:o 729/70 4 artiklan 2 kohdan viimeisessä alakohdassa säädetään, että jäsenvaltioiden on itse otettava käyttöön Euroopan maatalouden ohjaus- ja tukirahaston tukiosaston, jäljempänä "EMOTR:n tukiosasto", menojen kattamiseksi tarvittavat rahoitusvarat; saman asetuksen mukaisesti komissio myöntää ainoastaan kuukausittaiset ennakkomaksut jäsenvaltioiden maksamien menojen kirjaamista vastaan, on välttämätöntä, että kukin maksajana toimiva yksikkö tai toimielin pitää kirjanpitoa, joka on omistettu ainoastaan EMOTR:n tukiosastosta rahoitettaville menoille, jotta EMOTR:n tukiosastoa varten yhteisön talousarviossa avattujen määrärahojen moitteeton hoito taattaisiin; lisäksi on aiheellista järjestää jäsenvaltioiden suorittama kaikkien EMOTR:n tukiosastosta rahoitettavia menoja koskevien tietojen toimittaminen komissiolle, komission on voitava lykätä ennakkomaksujen suorittamista kirjaamista vastaan niissä tapauksissa, joissa jäsenvaltiot eivät noudata menoja koskevien tietojen toimittamiselle vahvistettuja määräaikoja tai niiden toimittamat tiedot eivät ole johdonmukaisia, varainhoitovuoden osalta myönnettyjen ennakoiden mukauttaminen saman varainhoitovuoden talousarvioon kirjattuihin menoihin voi osoittautua tarpeelliseksi, neuvoston 2 päivänä elokuuta 1978 EMOTR:n tukiosaston interventioiden rahoitusta koskevista yleisistä säännöistä antaman asetuksen (ETY) N:o 1883/78(3), sellaisena kuin se on viimeksi mukautettuna asetuksella (ETY) N:o 2050/88(4), 4 artiklassa on säädetty, että interventiotoimenpiteen johtaessa tuotteiden ostoon ja varastointiin rahoitettava määrä määritellään interventiotoimielimen vahvistamilla vuosittaisilla tileillä; neuvoston asetuksessa (ETY) N:o 3247/81(5) on määritelty mainittuja tilejä koskevat säännöt ja ehdot; on aiheellista täsmentää yksityiskohtaiset säännöt, joiden mukaan mainittujen toimenpiteiden rahoitus liittyy kirjaamista vastaan suoritettavien ennakkomaksujen järjestelmään, asetuksen (ETY) N:o 729/70 5 artiklan 2 kohdan a alakohdan viimeisessä alakohdassa säädetään, että lokakuun menot liitetään lokakuuhun, mikäli ne on maksettu 1-15 päivänä ja marraskuuhun, mikäli ne on maksettu 16-31 päivänä; asetuksen (ETY) N:o 1883/78 4 artiklassa säädettyjen tilien monimutkaisuuden huomioon ottaen niitä ei ole tarkoituksenmukaista erotella; tästä seuraa, että on aiheellista säätää, että maksajina toimivat yksiköt kirjaavat viisikymmentä prosenttia syyskuun toimista aiheutuvista menoista lokakuun ensimmäiselle puoliskolle ja jäljelle jäävän osuuden, johon sisältyvät kaikki mahdolliset mukautukset tai korjaukset, lokakuun toiselle puoliskolle, on aiheellista antaa yksityiskohtaiset säännöt tiettyjen menojen ilmoittamisesta ja tietyistä maksuista, joita asetuksen (ETY) N:o 729/70 4 artiklassa tarkoitetut yksiköt eivät toteuta suoraan, asetuksen (ETY) N:o 729/70 5 a artiklassa säädetään mahdollisesta korvata tiettyjen jäsenvaltioiden käyttöön ottamat rahoitusvarat; on aiheellista antaa yksityiskohtaiset säännöt näiden jäsenvaltioiden tekemille, yhteisön maksettaviksi tulevia korkoja koskeville ilmoituksille, niiden menojen määritelmän, jotka maksajina toimivien yksiköiden tai toimielimien on kuukausittain ilmoitettava, täsmentäminen vaikuttaa tarpeelliselta, on tarpeellista säätää yhdenmukainen esittämistapa asiakirjoille, jotka jäsenvaltioiden on toimitettava; komission on voitava vahvistaa ja mukauttaa käytettävät lomakkeet nopeasti yksinkertaistettua menettelyä noudattaen, ottaen huomioon usein esiintyvän tarpeen mukauttaa kyseiset lomakkeet hallinnon tarpeiden kehitykseen, asiaa koskevien säännösten käytön helpottamiseksi asetuksella (ETY) N:o 2048/88 tehtyjen mukautusten jälkeen ne on aiheellista ryhmitellä uudestaan yhteen asetukseen ja tästä syystä kumota komission asetus (ETY) N:o 3184/83(6) sekä komission asetuksen (ETY) N:o 3188/87(7) 2 artikla, jotka koskevat Euroopan maatalouden ohjaus- ja tukirahaston (EMOTR) tukiosastosta maksettaviin menoihin liittyvää ennakkomaksujärjestelmää, ja tässä asetuksessa säädetyt toimenpiteet ovat Euroopan maatalouden ohjaus- ja tukirahasto (EMOTR) -komitean lausunnon mukaiset, ON ANTANUT TÄMÄN ASETUKSEN: 1 artikla 1 Päätettyään ennakoista asetuksen (ETY) N:o 729/70 5 artiklan 2 kohdan a alakohdan viimeisen alakohdan mukaisesti komissio antaa jäsenvaltioiden käyttöön budjettimäärärahojen puitteissa EMOTR:n tukiosastosta rahoitettavien menojen kattamiseksi tarvittavat rahoitusvarat tilille, jonka kukin jäsenvaltio on tätä tarkoitusta varten avannut valtion kassassa tai muussa rahoituslaitoksessa. 2 Jäsenvaltioiden on toimitettava komissiolle tiedoksi edellä mainitun tilin nimi ja numero. 3 Kunkin jäsenvaltion on taattava asetuksen (ETY) N:o 729/70 4 artiklan 2 kohdan viimeisen alakohdan mukaisesti käyttöön otettujen rahoitusvarojen moitteeton hoito ja jaettava varat maksajina toimivien yksiköiden ja toimielimien kesken siten, että maksut on mahdollista tehdä kaikkien EMOTR:n tukiosastosta rahoitettavien menojen osalta samaa tahtia noudattaen. 2 artikla Kunkin maksajana toimivan yksikön tai toimielimen on pidettävä kirjanpitoa, joka koskee yksinomaan sen käyttöön asetuksen (ETY) N:o 729/70 1 artiklan 2 kohdassa tarkoitettujen menojen maksamista varten annettujen rahoitusvarojen käyttöä. 3 artikla 1 Jäsenvaltioiden on viimeistään kunkin viikon toiseksi viimeisenä työpäivänä toimitettava komissiolle telekopiona tiedoksi niiden menojen kokonaismäärä, jotka on maksettu kuun alusta edeltävän viikon loppuun. 2 Edellä 1 kohdassa tarkoitetussa tiedonannossa on ilmoitettava se menon osa, joka on siirretty tilille 6 artiklan 2 kohdan mukaisesti julkiseen varastointiin liittyen. Tiedonanto on lisäksi annettava kahdesti, kun kuukausi vaihtuu viikon aikana. 3 Jäsenvaltioiden on kuukausittain viimeistään kunkin kuukauden 10 päivänä toimitettava komissiolle telekopiona tiedoksi niiden menojen kokonaismäärä, jotka on maksettu edeltäneen kuukauden aikana. 4 Edellä 3 kohdassa tarkoitetussa tiedonannossa on oltava Euroopan yhteisöjen talousarvion nimikkeistön lukujen mukainen jaottelu. 5 Jäsenvaltioiden on kuukausittain viimeistään kunkin kuukauden 20 päivänä toimitettava komissiolle kolmena kappaleena asiakirjat, joiden perusteella edellisen kuukauden aikana maksetut menot voidaan kirjata yhteisön talousarvioon. Asiakirjat, joiden perusteella lokakuun 1-15 päivänä maksetut menot kirjataan, on kuitenkin toimitettava viimeistään marraskuun 10 päivänä. 6 Edellä 5 kohdassa tarkoitettuihin asiakirjoihin kuuluvat: a) kukin maksajana toimivan yksikön tai toimielimen laatima lausunto Euroopan yhteisöjen talousarvion nimikkeistön ja menolajin mukaisesti jaotelluista tiedoista, jotka koskevat: - edellisen kuukauden aikana maksettuja menoja, - ennakkoarvioita kuluvan kuukauden ja kahden sitä seuraavan kuukauden menoista; b) edellisen kuukauden kuluessa vahvistetut tiedot käteiskassan tilasta; c) tarvittaessa yhteenveto a alakohdassa tarkoitetuista tiedoista. 7 Lokakuun menot liitetään lokakuuhun, jos ne on maksettu lokakuun 1-15 päivänä, marraskuuhun, jos ne on maksettu 16-31 päivänä. 4 artikla 1 Komissio päättää 3 artiklan mukaisesti toimitettujen tietojen perusteella kuukausittaisista ennakoista ja maksaa ne menojen kirjaamista vastaan. 2 Ennakot maksetaan kirjaamista vastaan viimeistään toisen sitä kuukautta, jona maksajina toimivat yksiköt tai toimielimet ovat toteuttaneet menot, seuraavan kuukauden kolmantena työpäivänä Ilmoitettuaan asiasta niille jäsenvaltioille, joita asia koskee, komissio voi kuitenkin lykätä ennakoiden maksamista niille jäsenvaltioille, joiden 3 artiklassa tarkoitetut tiedonannot saapuvat komissiolle myöhässä tai sisältävät ristiriitaisuuksia, joiden on aiheellista tehdä lisätarkastuksia. 5 artikla Komissio voi joulukuussa tehdä päätöksen ylimääräisestä ennakosta, jonka tarkoituksena on mukauttaa kaikkien varainhoitovuotena myönnettyjen kokonaissumma kaikkien samalle varainhoitovuodelle kirjattujen menojen yhteissummaan. 6 artikla 1 Asetuksen (ETY) N:o 1883/78 4 artiklan 1 kohdassa tarkoitetut menot määritellään asetuksen (ETY) N:o 3247/81 säännösten mukaisesti. Ne on laskettava komission 10 artiklan soveltamiseksi vahvistaman menetelmän mukaisesti perusteena olevia lausuntoja käyttäen. 2 Maksajina toimivien yksiköiden tai toimielimien on kirjattava näiden menojen määrät tilille sitä kuukautta, johon toimet liittyvät, seuraavana kuukautena. Syyskuussa toteutettavien toimien osalta 50 prosenttia menoista kuitenkin kirjataan tilille lokakuuhun viitaten, saldo marraskuuhun viitaten. Näitä toimia koskevat perusteena olevat lausunnot liitetään komissiolle marraskuun 10 ja joulukuun 20 päiväksi toimitettaviin asiakirjoihin. 3 Asetuksen (ETY) N:o 1883/78 8 artiklan 5 kohdan mukaisesti päätetyn arvonalennuksen kokonaismäärien osalta 2 kohtaa ei sovelleta; ne kirjataan tilille siinä asetuksessa vahvistettuna päivänä, jossa niistä säädetään. 7 artikla 1 Jäsenvaltioiden välisessä kaupassa perityt tai maksetut valuutan tasausmaksut on ilmoitettava bruttomääräisinä toimitettaessa 3 artiklan 6 kohdassa tarkoitettuja asiakirjoja. 2 Jos jokin asetuksen (ETY) N:o 729/70 4 artiklassa tarkoitetuista yksiköistä ei suorita 1 kohdassa tarkoitettujen tasausmaksujen perintää ja maksamista sekä muiden EMOTR:n tukiosastolle myönnettäviä maksuja, jäsenvaltioiden on taattava perittyjen määrien maksaminen: - tilille, joka on avattu 1 artiklan 1 kohdan mukaisesti, tai - jonkin asetuksen (ETY) N:o 729/70 4 artiklassa tarkoitetun yksikön tai toimielimen tilille. 8 artikla Jäsenvaltioiden, joiden osalta koron perimisestä on päätetty asetuksen (ETY) N:o 729/70 5 a artiklan mukaisesti, on kirjattava kyseiset korot tilille soveltaen kuukausittaisten menojen välisummaan komission 7 päivänä syyskuuta 1988 neuvoston asetuksen (ETY) N:o 729/70 5 a artiklan soveltamista koskevista yksityiskohtaisista säännöistä antamassa asetuksessa (ETY) N:o 2775/88(8) vahvistettua kerrointa. 9 artikla 1 Kuukauden osalta ilmoitettujen menojen on vastattava kyseisenä kuukautena todella suoritettuja maksuja ja tuloutuksia. Ne voivat sisältää korjauksia saman varainhoitovuoden edeltävien kuukausien aikana ilmoitettuihin tietoihin. 2 Seuraavia päivämääriä sovelletaan 1 kohdan ensimmäisen lauseen soveltamiseksi: a) niiden menojen osalta, joita tarkoitetaan 6 artiklan 1 kohdassa, päivämäärä, jona maksajana toimivan yksikön tai toimielimen on kirjattava kyseiset menot tilille mainitun artiklan 2 kohdan mukaisesti, b) niiden maksujen osalta, joita tarkoitetaan 7 artiklan 1 kohdassa, päivämäärä, jona kyseessä olevat määrät hyvitetään mainitun artiklan 2 kohdassa tarkoitetuille tileille, c) kaikkien muiden menolajien osalta: - päivämäärä, jona yksikköä tai toimielintä on veloitettu tai - päivämäärä, jona kyseessä oleva toimielin on antanut ja lähettänyt maksua koskevan asiakirjan rahoituslaitokselle tai edunsaajalle. 3 Maksumääräykset, joita ei ole suoritettu, sekä maksut, jotka on veloitettu tililtä ja sen jälkeen hyvitetty uudelleen, merkitään kirjanpitoon vähennyksenä sen kuukauden menoista, jonka kuluessa täytäntöönpanon toteuttamatta jättämisestä tai peruuntumisesta on ilmoitettu maksajana toimivalle yksikölle tai toimielimelle. 4 Jos EMOTR:n tukiosaston maksujen rasitteena on saatavia, katsotaan, että ne on toteutettu kokonaisuudessaan 1 kohdan mukaisesti: - päivänä, jona edunsaajalle kuuluva summa maksetaan, jos saatava on pienempi kuin maksatettu meno, - päivänä, jona meno maksatetaan, jos meno on pienempi tai yhtä suuri kuin saatava. 5 Edellä 2 kohdan b alakohdassa tarkoitettu päivä voi olla korkeintaan neljäkymmentä päivää sen kuukauden päättymisen jälkeen, jona perinnät todella suoritettiin. 6 Komissiolle marraskuun 10 päiväksi toimitettavat kumuloituneet tietoja, jotka koskevat tietylle varainhoitovuodelle kirjattavia menoja, voidaan oikaista ainoastaan komissiolle asetuksen (ETY) N:o 729/70 5 artiklan 1 kohdan b alakohdan mukaisesti toimitettavien vuosittaisten tilien yhteydessä. 7 Komission 6 artiklassa tarkoitettuihin ja koko varainhoitovuotta koskeviin tietoihin tekemät korjaukset mainitaan kuitenkin ennakkomaksuja koskevan päätöksen liitteessä ja niiden perusteella yksiköiden tai toimielimien on saatava tai suoritettava maksu ennen sen kuukauden loppua, jona kyseinen päätös on tehty. 10 artikla Edellä 3 artiklan 6 kohdassa ja 6 artikla 1 kohdassa tarkoitettujen asiakirjojen muoto määritellään päätöksessä, jonka komissio tekee EMOTR-komiteaa kuultuaan. 11 artikla Kumotaan asetus (ETY) N:o 3184/83 ja asetuksen (ETY) N:o 3188/87 2 artikla 15 päivästä lokakuuta 1988 alkaen. Niitä ei sovelleta 16 päivästä lokakuuta 1988 alkaen maksettuihin menoihin. 12 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan ensimmäisen kerran lokakuun 1988 menoihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä syyskuuta 1988. Komission puolesta Frans ANDRIESSEN Varapuheenjohtaja (1) EYVL N:o L 94, 28.4.1970, s. 13 (2) EYVL N:o L 185, 15.7.1988, s. 1 (3) EYVL N:o L 216, 5.8.1978, s. 1 (4) EYVL N:o L 185, 15.7.1988, s. 6 (5) EYVL N:o L 327, 14.11.1981, s. 1 (6) EYVL N:o L 320, 17.11.1983, s. 1 (7) EYVL N:o L 304, 27.10.1987, s. 9 (8) EYVL N:o L 249, 8.9.1988, s. 8